laion/Wikipedia-Exotic huggingface dataset:
ארמיית ההלם הרביעית

ארמיית ההלם הרביעית (ברוסית: ударная армия ‏я‏-4) הייתה ארמייה של הצבא האדום שלחמה במלחמת העולם השנייה. היחידה הוקמה ב-25 בדצמבר 1941 על בסיס הארמייה ה-27 ותגבורה ביחידות נוספות. בינואר 1942 היא תפסה קו ההגנה במחוז נובגורוד.בהמשך היא השתתפה במתקפות באזור ויטבסק ופולוצק. במחצית השנייה של שנת 1944 הוא הועברה תחת פיקוד של החזית הבלטית השנייה (ביולי) והחזית הבלטית הראשונה (באוגוסט). במהלך זה היא השתתפה במתקפות לכיוון ריגה, קלייפדה וכיתור כוחות ורמאכט באזור קורלנד. הארמייה פורקה ב-9 במאי 1945. אנדריי יריומנקו (דצמבר 1941 - פברואר 1942) פיליפ גוליקוב (פברואר 1942 - מרץ 1942) ולדימיר קוראסוב (מרץ 1942 - אפריל 1943) דמיטרי סלזניוב (אפריל 1943 - מאי 1943) וסילי שבצוב (מאי 1943 - דצמבר 1943) ניקולאי סימוניאק (אוקטובר 1944 - מרץ 1945) פיוטר מלישב (דצמבר 1943 - מאי 1945) ארמיית ההלם הרביעית באתר samsv (ברוסית)
מילוסלבה מיסקובה

מילוסלבה צ'מקובה-מיסקובה (בצ'כית: Miloslava Čamková-Misáková; ‏25 בפברואר 1922 – 1 ביולי 2015) הייתה מתעמלת צ'כוסלובקית, אלופה אולימפית (לונדון 1948) בתחרות הקבוצתית בהתעמלות. באולימפיאדת לונדון (1948) זכתה מיסקובה יחד עם חברותיה במדליית זהב בתחרות הקבוצתית לפני הונגריה וארצות הברית, מתוך 11 נבחרות. השתתפותה הייתה מצוינת והיא דורגה במקום רביעי מתוך 90 המשתתפות בתחרות ושנייה מבין המתעמלות הצ'כוסלובקיות. אחותה הצעירה, אלישקה מיסקובה חלתה בשיתוק ילדים כבר ביום הראשון לבואן ללונדון והוחלפה על ידי ורה רוז'יצ'קובה. באותו היום שבו הן התחרו, נפטרה אחותה, אלישקה מיסקובה. למחרת, בטקס חלוקת המדליות, הונף דגל צ'כוסלובקיה עם סרט שחור סביבו. לאחר שפרשה מיסקובה מספורט תחרותי, היא החלה לאמן התעמלות ולשפוט בתחרויות בינלאומיות בהתעמלות. לפני מותה היא הייתה לזוכת מדליית הזהב האולימפית מצ'כיה, הזקנה ביותר. מילוסלבה מיסקובה, באתר olympedia.org מילוסלבה מיסקובה, אלופה אולימפי מלונדון 1948, נפטרה בגיל 93 (בצ'כית)
רייצ'ל פילד

רייצ'ל פילד (באנגלית: Rachel Lyman Field), נולדה ב־1894, נפטרה ב־1942. סופרת אמריקאית, משוררת וסופרת-ילדים, פרסמה 25 ספרים. סיפרה הידוע ביותר הוא "היטי, מאה שנותיה הראשונות" שזכה במדליית ניוברי. מבין ספריה תורגמו לעברית רק שניים: "הבלדה על מרגריט לדו" (תרגום: גליה הירש) ו-"הכלב הלץ" (תרגום: ירדנה הדס). רייצ'ל פילד נולדה ב-19.9.1894 לאביה הכומר והסופר דויד דודלי פילד. גדלה בסקוטברידג', מסצ'וסטס. העבודה הראשונה שפרסמה הייתה חיבור בשם "הליכת חורף" שהתפרסם במגזין סנט. ניקולס בהיותה בת 16. היא למדה בבית הספר התיכון רדקליף שם לימד אותה כתיבה ג'ורג' פירס בייקר (אנגלית: Pierce Baker). התחתנה עם ארתור ס. פרדסון ב-1935, שותפה לכתיבת הספר "לראות את עצמנו" (אנגלית: To See Ourselves) שיצא בשנת 1937. בשנת 1938 עובד אחד ממחזותיה לסרט בשם האוויר הלונדונדרי (אנגלית: The Londonderry Air). פילד גם הצליחה כסופרת מבוגרים ברבי המכר "יציאה מהדעת" (באנגלית: Out of Mind) שיצא לאור ב-1935, "כל זה וגן עדן גם" (באנגלית: All This and Heaven Too) שיצא לאור ב-1938 והספר "ועכשיו מחר" (באנגלית: And Now Tomorrow) שיצא לאור ב-1942. הם עובדו לסרטים בשנים 1947, 1940 ו-1944 (בהתאם). כתבה עבור הסרט פנטזיה (סרט) (באנגלית: Fantasia) מילים לגרסה של השיר "אווה מריה" מאת פרנץ שוברט. עברה להוליווד, שם התגוררה עם בעלה וביתה. רייצ'ל פילד נפטרה ב-15 במרץ 1942 מדלקת ריאות לאחר ניתוח. The Rachel Field Exhibition." The Yale University Library Gazette 31, no. 1 (1956): 53-54. " ריצ'ל פילד (1894-1942), דף שער בספרייה הלאומית רייצ'ל פילד, במסד הנתונים הקולנועיים IMDb (באנגלית) רייצ'ל פילד, באתר AllMovie (באנגלית) רייצ'ל פילד, במסד הנתונים הקולנועיים KinoPoisk (ברוסית) רייצ'ל פילד, באתר MusicBrainz (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
משרד הדואר והתקשורת (קוריאה הצפונית)

משרד הדואר והתקשורת (בהנגול: 체신성) הוא משרד ממשלתי בקוריאה הצפונית אשר אחראי על שירות הדואר של קוריאה הצפונית, ועל שירותי תקשורת ההמונים במדינה. בנוסף, המשרד אחראי על הנפקת בולים. בשנת 2010, המשרד לקח חלק במתקפת סייבר רחבה כנגד השלטון בקוריאה הדרומית, באמצעות כתובות IP מושכרות מסין. שר התחבורה והתקשורת החל משנת 2016 הוא קים קוואנג-צ'ול. קודמו בתפקיד סים צ'ול-הו, אשר כיהן בתפקיד בין השנים 2012–2016, הוצא להורג בשנת 2016. שירות הדואר של קוריאה הצפונית תקשורת בקוריאה הצפונית "Cyberattacks Traced To North Korea". Associated Press. 30 באוקטובר 2009. נבדק ב-15 באפריל 2013. {{cite news}}: (עזרה) "Chiefs of State and Cabinet Members of Foreign Governments: Korea, North - NDE". Central Intelligence Agency. 19 בינואר 2017. נבדק ב-8 במאי 2018. {{cite web}}: (עזרה) "Minister Ryu Yong-sop Named as Chief of Party Chapter in Jagang". Yonhap news agency. נבדק ב-15 באפריל 2013. {{cite web}}: (עזרה) ערך זה הוא קצרמר בנושא קוריאה הצפונית ובנושא תקשורת. אתם מוזמנים לתרום לוויקיפדיה ולהרחיב אותו.
ג'יימס מדיסון (כדורגלן)

ג'יימס דניאל מדיסון (באנגלית: James Daniel Maddison; נולד ב-23 בנובמבר 1996) הוא כדורגלן אנגלי המשחק בעמדת הקשר ההתקפי בטוטנהאם הוטספר ובנבחרת אנגליה. מדיסון, יליד קובנטרי, מערב המידלנדס, החל לשחק בגיל צעיר בקבוצת קובנטרי סיטי המקומית. הוא נכלל לראשונה בקבוצה הבוגרת בעונת 2013/2014, עת שיחקה קובנטרי בפוטבול ליג הראשונה, הליגה השלישית בחשיבותה באנגליה. מדיסון ערך את הופעת הבכורה שלו בקבוצה הראשונה באוגוסט 2014, כאשר נכנס כמחליף בהפסד הביתי 1–2 לקארדיף סיטי, במסגרת גביע הפוטבול ליג. את הופעת הבכורה שלו בליגה ערך בהפסד 1–3 לבריסטול סיטי, בו נכנס גם כן כמחליף. הוא פתח לראשונה בהרכב במשחק העוקב, מול אולדהאם אתלטיק, ובמשחק זה כבש את שערו הראשון ככדורגלן מקצועי. בנובמבר 2014 חתם על החוזה המקצועני הראשון שלו, לשלוש וחצי שנים. הוא החמיץ את רוב המשך עונת 2014/2015 עקב הרחקה במשחק מול דונקסטר רוברס ופציעה. ב-1 בפברואר 2016 חתם בנוריץ' סיטי על חוזה לשלוש וחצי שנים, והושאל באופן מיידי לקובנטרי, קבוצתו הקודמת, עד לסיום העונה. ב-31 באוגוסט 2016 הושאל לאברדין מליגת העל הסקוטית, למחצית הראשונה של עונת 2016/2017. במהלך ארבעת החודשים בהן שיחק בסקוטלנד הופיע ב-14 משחקי ליגה, בהם כבש שני שערים. מדיסון ערך את הופעת הבכורה במדי נוריץ' ב-17 באפריל 2017, כאשר נכנס כמחליף בניצחון החוץ 1–3 על פרסטון נורת' אנד. ביוני 2017 חתם על חוזה חדש בנוריץ' לארבע שנים. עם הגעת המאמן הגרמני דניאל פארקה לנוריץ', הפך מדיסון לשחקן הרכב פותח קבוע בעונת 2017/2018. בעונה זו ערך מדיסון 46 הופעות בכל המסגרות, והבקיע 15 שערים. הוא נבחר לשחקן העונה של נוריץ', והיה מועמד לפרס השחקן הצעיר המצטיין בצ'מפיונשיפ. כמו כן נכלל בנבחרת העונה בליגה. מדיסון הצטרף ללסטר סיטי ביוני 2018, ששילמה עבור ההעברה 25 מיליון לירות שטרלינג, חתם על חוזה לחמש שנים וקיבל את הספרה 10. הוא כבש את שער הפרמייר ליג הראשון שלו במחזור השני של העונה, ב-18 באוגוסט, בניצחון הביתי 0–2 על וולבס. עונת 2021/2022 הייתה העונה הטובה ביותר שלו בלסטר, הוא כבש 12 שערים והוסיף שמונה בישולים ואף היה מועמד לתואר כדורגלן העונה באנגליה. בתום עונת 2022/2023 נשר ליגה עם הקבוצה לצ'מפיונשיפ. ב-28 ביוני 2023חתם בטוטנהאם הוטספר כ-40 מיליון אירו ששולמו ללסטר סיטי. באוגוסט 2023, לאחר עזיבת הארי קיין לבאיירן מינכן, מונה מדיסון לקפטן משנה יחד עם כריסטיאן רומרו, וקיבל גם כן את הספרה 10 שהייתה שייכת להארי קיין. ב-13 באוגוסט ערך את הופעת הבכורה שלו במדי טוטנהאם ב-2-2 מול ברנטפורד, בו בישל לראשונה במדי הספרס. מדיסון זומן לראשונה לסגל נבחרת אנגליה עד גיל 21 במרץ 2016, אך לא שיחק עקב פציעה. הוא שיחק לראשונה בנבחרת הצעירה של אנגליה בניצחון 0–2 על אוקראינה. נכלל בסגל נבחרת אנגליה לטורניר מונדיאל 2022. הגביע האנגלי: 2020/2021 מגן הקהילה: 2021 אישיים נבחרת העונה בצ'מפיונשיפ - 2017/2018 שחקן העונה בנוריץ' סיטי - 2017/2018 שחקן החודש בפרמייר ליג - אוגוסט 2023 מדיה וקבצים בנושא ג'יימס מדיסון בוויקישיתוף ג'יימס מדיסון, ברשת החברתית אקס (טוויטר) ג'יימס מדיסון, ברשת החברתית אינסטגרם ג'יימס מדיסון, באתר Transfermarkt ג'יימס מדיסון, באתר Soccerway ג'יימס מדיסון, באתר BDFutbol ג'יימס מדיסון, באתר WorldFootball.net ג'יימס מדיסון, באתר National Football Teams ג'יימס מדיסון, באתר FootballDatabase.eu עמוד השחקן, באתר לסטר סיטי England squad named for FIFA World Cup Qatar 2022 באתר הרשמי של התאחדות הכדורגל האנגלית, 10 בנובמבר 2022 (באנגלית)
זדנקה הונסובה

זדנקה הונסובה (בצ'כית: Zdenka Honsová; ‏3 ביולי 1927 – 16 במאי 1994) הייתה מתעמלת צ'כוסלובקית, אלופה אולימפית (לונדון 1948) בתחרות הקבוצתית בהתעמלות. הונסובה נולדה וגדלה בייהלבה. באולימפיאדת לונדון (1948) זכתה הונסובה יחד עם חברותיה במדליית זהב בתחרות הקבוצתית לפני הונגריה וארצות הברית, מתוך 11 נבחרות. באולימפיאדה זו לא חולקו מדליות אישיות לנשים. השתתפותה הייתה מצוינת והיא דורגה במקום הראשון מתוך 90 המשתתפות בתחרות עם 54.85 נק' (ראשונה בקורה - 23.40 נק', ראשונה בטבעות (התקיים רק תרגיל חובה) - 9.60 נק', עשירית בקפיצות - 21.85 נק'), לפני אדית פריני-וקינגר מהונגריה (54.25 נק') ולאורה מיקלי מאיטליה (53.65 נק'). אחת מחברות הנבחרת, אלישקה מיסקובה, חלתה בשיתוק ילדים כבר ביום הראשון לבואן ללונדון והוחלפה על ידי ורה רוז'יצ'קובה. באותו היום שבו הן התחרו, נפטרה חברתן, אלישקה מיסקובה. למחרת, בטקס חלוקת המדליות, הונף דגל צ'כוסלובקיה עם סרט שחור סביבו. זדנקה הונסובה, באתר הוועד האולימפי הבין-לאומי זדנקה הונסובה, באתר olympedia.org
ספרטק צ'וקוטקה

מועדון הכדורגל "ספרטק צ'וקוטקה" מוסקבה (ברוסית: Футбольный клуб «Спартак-Чукотка» Москва) הוא מועדון כדורגל רוסי מהעיר מוסקבה, שפעל כקבוצת מילואים עבור "ספרטק". חרף שמה הקבוצה לא הייתה ממוקמת בצ'וקוטקה ושמה נובע מהחסות שהוענקה לה על ידי ממשלת המחוז המרוחק (בגבול עם אלסקה). תנאי מזג האוויר הקיצוניים במחוז במרבית השנה אינם מאפשרים תחזוק יאות של אצטדיוני כדורגל. הקבוצה נוסדה בשנת 1998 ביוזמה של המאמן ונשיא "ספרטק" אולג רומנצב ואנטולי שלסט (שכיהן במקביל גם כנשיא הקבוצה וגם כמאמן בשנה הראשונה לקיומה) ומושל צ'וקוטקה אלכסנדר נזרוב. בתום העונה הקבוצה עלתה לליגה השנייה. ב-1999 זכתה במקום הראשון ב"אזור מרכז" והעפילה לליגת המשנה. הישג השיא של הקבוצה בגביע הרוסי היה שלב שמינית גמר הגביע בעונת 1999/2000. ב-2 באוגוסט 2000 המועדון סירב להמשיך להשתתף בתחרותיות מקצועניות בשל היעדר בכספים הדרושים. בסוף העונה סיימה במקום ה-19 ופורקה. סטטיסטיקה באתר Klisf (ברוסית) ספרטק צ'וקוטקה באתר sportbox.ru ספרטק צ'וקוטקה באתר wildstat.ru ספרטק צ'וקוטקה באתר footballfacts.ru «Спартак-Чукотка» снялся с чемпионата
Gh (צירוף אותיות)

Gh הוא צירוף אותיות המופיע בחלק מהשפות הנכתבות באותיות לטיניות, וכן בייצוגים באותיות לטיניות של שפות שעל פי רוב נכתבות באותיות אחרות. באנגלית בת ימינו צירוף זה קיים ותפקידו הפונטי מגוון: במילים "ghost" ,"ghastly" ,"ghoul" ,"ghetto" ,"ghee" וכדומה הוא נקרא כמו האות העברית גימ"ל דגושה, דהיינו /ɡ/ (בעברית בת זמננו). במילים "cough" ,"laugh" ,"rough" וכדומה הוא נקרא כמו פ"א רפה, דהיינו /f/. במילים "high" ,"sigh" ,"thigh" וכדומה הוא מאריך את הצליל של האות i מתנועה קצרה לתנועה ארוכה. בשם "Edinburgh" הוא משמש תנועה דומה לשווא – /ə/. במילים "naughty" ,"caught" ,"daughter" וכדומה, הוא משמש כאות שותקת. למעט המקרים שבהם הצירוף gh נהגה כמו גימ"ל, ההגייה המודרנית שלו החליפה, תוך כדי התפתחותה של השפה, את הצליל /x/ – כ"ף לא דגושה. אחד החיזוקים לטענה זו הוא שבניבים אזוטריים מסוימים של האנגלית, שעדיין קיימים בימינו, ה־gh נהגה כמו כ"ף רפה. חיזוק אחר מגיע בהשוואה עם הגרמנית בת זמננו. אומנם בשפה זו כ"ף לא דגושה נכתבת בצירוף אותיות אחר, אך צלילה מופיע בהרבה מילים שבמילים דומות להן, באנגלית, מופיע ה־gh. לדוגמה "שמונה", שבאנגלית היא "eight", בגרמנית היא "acht" ומבוטאת "אכט". דוגמאות נוספות: המילים "כוח" (might/macht, נהגית "מאכט") ו"לילה" (night/nacht, מבוטאת "נכט"). לעומת זאת, המקרים שבהם gh כן נהגה כמו האות גימ"ל הם ככל הנראה בהשפעת הכתיב של ההולנדית של ימי הביניים. בניבים ההולנדיים של אז נכתבה האות h בין האות g לבין אחת האותיות i ,e, או y, כדי לסמן שההגייה היא "גִּי" או "גֶּה" ולא "גִּ'י" או "גֶּ'ה" (דהיינו שה־/ɡ/ לא תהפוך ל־/dʒ/). אגב, גם באיטלקית וברומנית זה בדיוק השימוש של הצירוף gh. באירית צירוף זה מסמן בחלק מהמילים /ɣ/. דהיינו מה שדובר עברית בן זמננו תופס כרי"ש גרונית, דובר עברית מהעת העתיקה תפס כגימ"ל לא דגושה ודובר הערבית תופס כ־غ. בחלק אחת מהמילים שבהן הוא מופיע הוא מסמן יו"ד עיצורית – /j/. בגליסית, שפה המדוברת בצפון מערב ספרד ובצפון פורטוגל, הדוברים משתמשים גם הם בצירוף האותיות gh. גם שם הוא מסמן תופעה צלילית שקשורה בעיצורים גרוניים וב־/ɡ/. העיצורים הגרוניים שם הם /ɣ/ ו־/x/, שכבר הוזכרו כבר למעלה, וכן /ħ/. עיצור זה מוכר למשל מהאופן שבו דוברי רוסית הוגים את צליל האות ה"א והאות חי"ת. מכאן ההשערה שגם בחלק מהמקרים שבהם הצירוף מופיע באנגלית הוא מחליף דווקא רי"ש גרונית ולא כ"ף בלתי דגושה. מעט שפות שמיות, שפות דומות להן או שפות שניכרת בהן השפעה חזקה של שפות אלו נכתבות באלפבית הלטיני. ואולם בחלק מאלו שנכתבות באלפבית זה ניתן למצוא את הצירוף gh. בסוואהילי, למשל, שאינה שפה שמית, Gh מסמן את הצליל /ɣ/, המצוי במילים מושאלות מערבית. במלטזית, שפה שמית שבעבר נכתבה באלפבית הערבי, החליף הסימן Għ את הסימן הערבי ع, המקביל לאות עי"ן. אלא שההגייה של הסימן אינה תמיד כהגייה המסורתית של עי"ן. לפעמים נהגית אל"ף, ה"א או /ħ/; לפעמים העיצור או התנועה הקודמים מוארכים; לפעמים העיצור הקודם הופך נחצי; ולפעמים לא נהגה דבר. ליטון (בלשנות) מדיה וקבצים בנושא Gh בוויקישיתוף
הליגה השנייה של פריזרן

הליגה השנייה של פריזרן (באלבנית: Lidhja e Dytë e Prizrenit) הייתה התארגנות פוליטית אלבנית, שקמה בשנת 1943 תחת שלטון הכיבוש של גרמניה הנאצית. השם של הליגה מזכיר את הליגה של פריזרן, ההתארגנות האלבנית הראשונה למען שלטון על הטריטוריות המאוכלסות באלבנים. ההתארגנות הוקמה על ידי האלבנים, כדי לקדם את שלטונם במקומות המאוכלסים על ידי אלבנים. הליגה הכריזה על ג'יהאד נגד סלאבים, צוענים ויהודים. בראש הליגה נבחר רדז'פ מיטרוביצה, מי שהתמנה גם לראש ממשלת אלבניה שתחת שלטון גרמניה הנאצית. עם ניצחון הפרטיזנים האלבנים והיוגוסלבים נכחד שלטון משתפי הפעולה עם הנאצים והתפרקה גם הליגה השנייה של פריזרן. הליגה של פריזרן אלבניה הגדולה Chaim Frank, Antisemitism in Eastern Europe: History and Present in Comparison, 2010, Bern, עמוד 91 (באנגלית)
The Good Side

The Good Side (בעברית: הצד הטוב) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-19 בינואר 2018, כסינגל השני מתוך אלבומו השני, Bloom, על ידי חברת התקליטים EMI אוסטרליה. השיר הגיע למקום הרביעי במצעד שבניו זילנד, וה-99 במצעד שבסקוטלנד. השיר נכתב על ידי טרוי סיון, לילנד, בראם אינסקור, אלכסנדרה יוז, ג'אם סיטי, אריאל ראצ'שייד והופק על ידי ראצ'שייד ואינסקור. ב-17 בינואר 2018, הכריז סיון על צאת הסינגל הזה ואף פרסם את עטיפתו הרשמית. סיון הסביר שהשיר הוא מכתב פתוח לחברו לשעבר. עם השיר הופיעה סיון במסגרת סיבוב ההופעות הרביעי שלו, "The Bloom Tour". טרם הוציא את הוידאו קליפ הרשמי של השיר, העלה סיון לערוץ ה-Vevo שלו את האודיו של השיר, את המציג בתוכו את עטיפתו של הסינגל. האודיו זכה להצלחה נאה כאשר צבר למעלה מ-6 מיליון צפיות. ב-20 בינואר 2018, הופיע סיון עם השיר בתוכנית המערכונים האמריקאית "סאטרדיי נייט לייב". סרטון השיר "The Good Side" באתר יוטיוב מידע על הרצועה "The Good Side" באתר ספוטיפיי EMI Music Publicity Portal Music, www.emimusic.com.au (באנגלית) nztop40 Official Scottish Singles Sales Chart Top 100 | Official Charts Company, www.officialcharts.com (באנגלית) The Good Side - Troye Sivan | Songs, Reviews, Credits | AllMusic, AllMusic "Troye Sivan Announces New Single 'The Good Side' | MTV UK" (באנגלית). נבדק ב-2018-10-01. Troye Sivan Tour Statistics: The Bloom Tour | setlist.fm, www.setlist.fm TroyeSivanVEVO (2018-01-18), Troye Sivan - The Good Side (Official Audio), נבדק ב-2018-10-01 "Troye Sivan Performs 'My My My!' & 'The Good Side' on 'SNL'". Billboard. נבדק ב-2018-10-01. "Troye Sivan Sexes Up "My My My!," "The Good Side," On "SNL"". LOGO News. נבדק ב-2018-10-01. ARIA Accreditations Documents, Dropbox (באנגלית)
My My My!

My My My! (בעברית: שֶׁלִי שֶׁלִי שֶׁלִי!) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-10 בינואר 2018, כסינגל הראשון והפותח מתוך אלבומו השני, Bloom, על ידי חברת התקליטים יוניברסל מיוזיק אוסטרליה. השיר הגיע למקום ה-80 במצעד הבילבורד הוט 100, וה-38 במצעד הסינגלים הבריטי. השיר נכתב על ידי טרוי סיון, לילנד, אוסקר גורס וג'יימס אלן ראלב והופק על ידי אוסקר גורס. השיר הוא שיר בסגנון הפופ, המשלב בתוכו גם את סגנון האלקטרופופ. ג'יימיסון קוקס מפיצ'פורק סקר את השיר בחיוב רב ואף טען כי הוא אחד מהשירים הטובים ביותר של שנת 2018. עם השיר הופיעה טרוי סיון לראשונה בתוכנית המערכונים האמריקאית "סאטרדיי נייט לייב", ביחד עם השיר "The Good Side", שיצא בהמשך כסינגל השני מתוך האלבום. ב-31 בינואר באותה השנה, הופיע עם השיר ב-"מופע של אלן דג'נרס". סיון ביצע את השיר בהופעה שקיימה טיילור סוויפט ברוז בול, במסגרת סיבוב ההופעות החמישי שלה, "Taylor Swift's Reputation Stadium Tour". הווידאו קליפ המלא של השיר בוים על ידי גרנט זינגר, ופורסם ב-19 בינואר 2018. בתחילת הקליפ ישנה אזהרה האומרת כי לא מומלץ לחולי מחלת האפילפסיה לצפות בו, וזאת מפאת החשש לגרימת התקפים אפילפטיים והתקפים נוספים. נכון לספטמבר 2018, מונה הצפיות של הקליפ עומד על כ-39 מיליון צפיות. סרטון השיר "My My My!" באתר יוטיוב Home - UMusic, UMusic (באנגלית) "Troye Sivan Chart History". Billboard. נבדק ב-2018-10-01. Official Singles Chart Top 100 | Official Charts Company, www.officialcharts.com (באנגלית) My My My! - Troye Sivan | Songs, Reviews, Credits | AllMusic, AllMusic Jonathan Robles, Troye Sivan's 'My My My!' Is an Absolutely Perfect Pop Gem, Variance Magazine (באנגלית) "New Music Round-Up: Camila Cabello, Troye Sivan, Hailee Steinfeld and More | MTV UK" (באנגלית). נבדק ב-2018-10-01. “My My My!” by Troye Sivan Review | Pitchfork, pitchfork.com (באנגלית) "Troye Sivan Will Make His SNL Debut This Month | MTV UK" (באנגלית). נבדק ב-2018-10-01. "Troye Sivan Sexes Up "My My My!," "The Good Side," On "SNL"". LOGO News. נבדק ב-2018-10-01. "Troye Sivan Wows with Epic 'My My My!' Performance on Ellen | MTV UK" (באנגלית). נבדק ב-2018-10-01. » Troye Sivan Brings “My My My!” To ‘The Ellen DeGeneres Show’, www.idolator.com Shine On Media (Part 2) (2018-05-20), Taylor Swift & Troye Sivan - "My My My!" Clip - Reputation Tour Rose Bowl Night 2, נבדק ב-2018-10-01 » Troye Sivan Teases A Dramatic Music Video For New Single “My My My!”, www.idolator.com "Troye Sivan Teases 'My My My!' Music Video, Out Tonight" (באנגלית). 2018-01-10. נבדק ב-2018-10-01. TroyeSivanVEVO (2018-01-10), Troye Sivan - My My My! (Official Video), נבדק ב-2018-10-01 TroyeSivanVEVO (2018-01-10), Troye Sivan - My My My! (Official Video), נבדק ב-2018-10-01 ARIA Accreditations Documents, Dropbox (באנגלית) Gold & Platinum, RIAA (באנגלית) BPI ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl AMPROFON, amprofon.com.mx "Gold/Platinum - Music Canada". Music Canada (באנגלית אמריקאית). נבדק ב-2018-10-01. Try the TIDAL Web Player, listen.tidal.com (באנגלית) "Top 40/M Future Releases | Mainstream Hit Songs Being Released and Their Release Dates ..." All Access (באנגלית). נבדק ב-2018-10-01.
2049

שנת 2049 היא השנה ה-49 במאה ה-21. זוהי שנה רגילה, שאורכה 365 ימים. 1 בינואר 2049 לפי הלוח הגרגוריאני מקדים את 1 בינואר לפי הלוח היוליאני ב-13 ימים. כל התאריכים שלהלן הם לפי הלוח הגרגוריאני. תום תקופת הזיכיון של חברת שפיר הנדסה ותעשייה לתפעול ואחזקת כביש 6 צפון, החל משנה זו המקטעים הצפוניים יעברו לאחריות מדינת ישראל. הזמן המוקדם ביותר האפשרי לקבלת תשובה על אותות רדיו רבי העוצמה ששודרו ב-9 באוקטובר 2008 לעבר המערכת הפלנטרית של גליזה 581, אם קיימים שם יצורים תבוניים. 20 בדצמבר - בתום 50 שנה יפוג תוקפו של החוק המבוסס על עקרון "מדינה אחת, שתי שיטות" עבור מקאו והיא צפויה להתאחד עם הרפובליקה העממית של סין. עלילת הסרט בלייד ראנר 2049 מתרחשת בשנה זו. להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing.
יורם קדר

יורם קדר (נולד ב-4 בנובמבר 1938) הוא שייט ישראלי בעבר. הוא אלוף העולם (ניופורט 1972) במפרשית מדגם 420. קדר התאמן בקבוצת הפועל מכמורת. באליפות העולם למפרשיות מדגם 420 שנערכה בשנת 1972 בניופורט שבבלגיה, זכה קדר במדליית זהב בתחרות היחידים. בתחרות נערכו שלושה שיוטים במקום ארבעה כמתוכנן בשל היעדר רוח. קדר סיים את התחרות במקום הראשון הכללי עם אפס נקודות שליליות. בתחרות השתתפו 39 שייטים מ-14 מדינות. בשנת 1976, קדר ובנו איתן השתתפו יחד באליפות הארץ במפרשיות 420 זוגות וסיימו במקום השני הכללי. לאחר שפרש, קדר שימש בין היתר כשופט בתחרויות שייט בינלאומיות, כיהן כיו"ר איגוד השייט הישראלי וניהל את חברת מפרשי קדר. "יורם קדר אלוף העולם בדגם 420", דבר, 2 באוגוסט 1972 "יורם קדר אלוף העולם בשיט יחיד בסירות 420", מעריב, 2 באוגוסט 1972 שייט, דבר, 28 בפברואר 1976 אודות מפרשי קדר, אתר מפרשי קדר איציק יצחקי‏, בכפר קטן גרה לה מלכת השנה, באתר וואלה, 27 בספטמבר 2003
1FLTV

1FLTV היא רשת השידור הטלוויזיה הראשונה של מדינת ליכטנשטיין. רשת השידור התחילה לפעול ב-15 באוגוסט 2008 בשפה הגרמנית. זו תחנת טלוויזיה בשפה הגרמנית שבסיסה בוואדוץ, ליכטנשטיין. הערוץ כולל חדשות ארציות ובידור כללי ומשדר תמהיל מגוון של תוכניות, כולל חדשות, היסטוריה ובידור. אפשר לצפות בערוץ באופן מקוון באמצעות שידור חי 1FLTV ליכטנשטיין ואוסף הסרטונים שלו, המתעדכן באופן קבוע. מדיה וקבצים בנושא 1FLTV בוויקישיתוף אתר האינטרנט הרשמי של 1FLTV (בגרמנית) 90 Prozent kennen 1FL TV. 5. November 2009 1FLTV Liechtenstein, livetv.wtvpc.com ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
There for You

There for You (בעברית: שם בשבילך) הוא סינגל של המפיק המוזיקלי ההולנדי מרטין גריקס, שהוקלט על ידי הזמר-יוצר האוסטרלי טרוי סיון. השיר יצא לאור ב-26 במאי 2017, כסינגל שלא מתוך אלבום. השיר הגיע למקום ה-40 במצעד הסינגלים הבריטי, וה-94 במצעד הבילבורד הוט 100. השיר נכתב על ידי מרטין גריקס, טרוי סיון, לילנד, בן בורג'ס, ויליאם בין, ג'סי תומאס והופק על ידי בין, גריקס ובארט שודל. השיר הוא שיר בסגנון ה-EDM. עם השיר הופיעו השניים לראשונה בפסטיבל קואצ'לה שהתקיים באפריל 2017. בארצות הברית זכה השיר למעמד זהב על מכירות של 500,000 עותקים, ובבריטניה זכה למעמד כסף על מכירות של 200,000 עותקים. הווידאו קליפ הנלווה שיצא לשיר עלה לערוץ היוטיוב של מרטין גריקס ב-25 במאי 2017. חלקים מהקליפ נלקחו מהופעותיו של מרטין גריקס, וחלקים אחרים צולמו במקומות שונים ומציגים בתוכם את טרוי סיון. נכון לספטמבר 2018, מונה הצפיות של הקליפ עומד על כ-228 מיליון צפיות. סרטון השיר "There for You" באתר יוטיוב Troye Sivan Surprises Coachella Crowd With New Martin Garrix Collab, PopCrush (באנגלית) Official Singles Chart Top 100 | Official Charts Company, www.officialcharts.com (באנגלית) "Top 100 Songs | Billboard Hot 100 Chart". Billboard. נבדק ב-2018-10-01. There for You - Martin Garrix, Troye Sivan | Songs, Reviews, Credits | AllMusic, AllMusic Giorgio, Alec (2017-05-08). "Martin Garrix Confirms 'There For You' For Mid-May Release". EDM Sauce (באנגלית אמריקאית). נבדק ב-2018-10-01. "Martin Garrix Debuts Unreleased Track With Troye Sivan at Coachella 2017 Weekend 2: Watch". Billboard. נבדק ב-2018-10-01. "Martin Garrix teases unreleased single with Troye Sivan at Coachella - Dancing Astronaut". Dancing Astronaut (באנגלית אמריקאית). 2017-04-23. נבדק ב-2018-10-01. "Gold & Platinum - RIAA". RIAA (באנגלית אמריקאית). נבדק ב-2018-10-01. bpi Martin Garrix (2017-05-25), Martin Garrix & Troye Sivan - There For You (Official Video), נבדק ב-2018-10-01 ariacharts FIMI - Certificazioni - FIMI, www.fimi.it (באיטלקית) ultratop.be - ULTRATOP BELGIAN CHARTS, ultratop.be Bundesverband Musikindustrie, BVMI | Datenbank, www.musikindustrie.de (בגרמנית) Home | IFPI, www.ifpi.dk (באנגלית) nztop40 "Les Certifications - SNEP". SNEP (בצרפתית). 2013-11-01. אורכב מ-המקור ב-2018-10-02. נבדק ב-2018-10-01. "Gold/Platinum - Music Canada". Music Canada (באנגלית אמריקאית). נבדק ב-2018-10-01. Sverigetopplistan - Sveriges Officiella Topplista, www.sverigetopplistan.se (ב־)
ארז שמש

ארז שמש (נולד ב-23 באוקטובר 1970) הוא שייט עבר ישראלי. זוכה מדליית הארד באליפות העולם (1993) לצד שותפו שי בכר במפרשית מדגם 470. בשנת 1988, שמש ושותפו שי בכר זכו במדליית כסף באליפות אירופה לנוער במפרשיות מדגם 420. בשנת 1990 הוא התחרה יחד עם בכר באליפות העולם שנערכה בהולנד למפרשיות מדגם 470 האולימפי וסיים במקום ה-28. שמש ובכר התחרו באולימפיאדת ברצלונה 1992 בתחרות מפרשיות ה-470 וסיימו במקום התשיעי מתוך 37 מתחרים. באליפות העולם למפרשיות 470 שנערכה בשנת 1993 בקרוזון שבצרפת, שמש ובכר סיימו במקום השלישי הכללי וזכו במדליית הארד. באליפות העולם בשנת 1994 שנערכה בהלסינקי, שמש ובכר סיימו במקום ה-10 הכללי ובאליפות העולם שנה לאחר מכן הם סיימו במקום ה-17 הכללי. לאורך הקריירה שמש ובכר התחרו נגד הצמד ניר ורן שנטל. היריבות ביניהם הגיעה לעיתים למצב ששני הצמדים סירבו להתאמן בצוותא. ארז שמש, באתר olympedia.org ארז שמש, באתר Sailing.org ארז שמש באתר איגוד השיט הבינלאומי. "השייטים בכר ושמש - סגני אלופי אירופה", 21 ביולי 1988, מעריב "השייטים הישראלים אכזבו באליפות העולם בהולנד", 26 באוגוסט 1990, מעריב תוצאות אליפות העולם 1993 - דגם 470, אתר איגוד השיט הבינלאומי דני בורשבסקי‏, זאת לא רק יריבות, זו מלחמה, באתר וואלה, 25 בפברואר 2011